Gbetakpɔxɔ | April 2015\nGBE BUBU Acholi Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Greenlandic Guarani Gun Haitian Creole Hausa Hebrew Hiligaynon Hiri Motu Hmong (Ɣi) Hungarian Iban Icelandic Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Lunda Luo Luvale Macedonian Malagasy Malay Maltese Mam Mambwe-Lungu Maya Mazatec (Huautla) Mixe Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Quichua (Imbabura) Rarotongan Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nTameɖoɖo kae le agbe ŋu?\nNu ka tae amewo kpea fu hekuna?\nAleke etsɔme anɔ?\nÐe Mawu tsɔa ɖe le eme nama?\nÐe nèbia nya siawo tɔgbi ɖokuiwò kpɔa? Ne nenemae la, ke nyae be menye wò ɖeka koe o. Le xexea me godoo la, amewo bua agbemebiabia vevi mawo ŋu. Ðe nàte ŋu akpɔ ŋuɖoɖo na nyabiase mawoa?\nAme miliɔn geɖe aɖo eŋu be, “Ɛ̃!” Nu ka tae? Nu si tae nye be, woke ɖe nyabiase mawo ƒe ŋuɖoɖo siwo na woƒe dzi dze eme la ŋu le Biblia me. Àdi be yeanya ale si Biblia ɖo nya mawo ŋua? Ne èdii la, ɖewohĩ ado dzidzɔ na wò be Yehowa Ðasefowo nava srɔ̃ Biblia kpli wò, eye womaxɔ ga aɖeke le asiwò o. *\nEnye nyateƒe be, ne wobia ame aɖewo be woadi be yewoasrɔ̃ Biblia hã la, wogblɔna be: “Vovo mele ŋunye o.” “Egɔmesese sesẽ ŋutɔ.” “Nu ɖeka wɔwɔ ɖaa, ɖe wòtiam.” Gake ame aɖewo ya to vovo. Wodina vevie be yewoanya nu si Biblia fia. Kpɔ nya si wo dometɔ aɖewo gblɔ ɖa:\n“Mede Katolikotɔwo kple Protestanttɔwo ƒe sɔleme, mede Sikhtɔwo ƒe gbedoxɔ kple Buddhatɔwo ƒe saɖeagaxɔ me, eye mesrɔ̃ mawuŋutinunya hã le yunivɛsiti. Ke hã, nyemekpɔ ŋuɖoɖo na nye biabia siwo ku ɖe Mawu ŋu la o. Gbe ɖeka, Yehowa Ðasefo aɖe va nye aƒe me. Ale si wòtsɔ Biblia ɖo nye biabiawo ŋu la wɔ nuku nam, eye melɔ̃ be wòasrɔ̃ Biblia kplim.”—Gill, si tso England.\n“Agbemebiabia geɖewo nɔ asinye, gake ale si míaƒe osɔfo ɖo wo ŋu nam la medze ŋunye o. Ke hã, Biblia ɖeɖe koe Yehowa Ðasefo aɖe zã tsɔ ɖo nye biabiawo ŋu nam. Esi wòbiam be ɖe madi be magasrɔ̃ nu bubuwo akpee hã la, melɔ̃ enumake.”—Koffi, si tso Benin.\n“Medina be manya nɔnɔme si me ame kukuwo le. Mexɔe se be ame kukuwo ate ŋu awɔ nu vevi agbagbeawo, gake medi be manya nya si Biblia gblɔ. Eya ta melɔ̃ Ðasefo aɖe si nye xɔ̃nye la dze Biblia-sɔsrɔ̃ gɔme kplim.”—José, si tso Brazil.\n“Medzea agbagba xlẽa Biblia gake nyemesea egɔme o. Gbe ɖeka, Yehowa Ðasefowo va nye aƒe me, eye woɖe Biblia me nyagblɔɖi vovovowo me nyuie. Esia ta medi be magasrɔ̃ nu bubuwo.”—Dennize, si tso Mexico.\n“Mebiaa ɖokuinye be ɖe Mawu tsɔa ɖe le eme nam vavã hã. Eya ta meɖoe koŋ do gbe ɖa na Mawu si gbɔe Biblia tso. Le ŋufɔke la, Yehowa Ðasefowo va ƒo ʋɔ nam, eye melɔ̃ be woasrɔ̃ Biblia kplim.”—Anju, si tso Nepal.\nNya siawo na míeɖo ŋku nya si Yesu gblɔ be, “Dzidzɔtɔwoe nye ame siwo nyae be gbɔgbɔmenuwo hiã yewo” la dzi. (Mateo 5:3) Ɛ̃, le dzɔdzɔme nu la, amegbetɔwo dina be yewoanya Mawu. Mawu koe ate ŋu akpe ɖe mía ŋu le go sia me, eye ewɔa esia to eƒe Nya, Biblia dzi.\nKe nu kae Biblia-sɔsrɔ̃ abia tso asiwò? Aleke wòate ŋu aɖe vi na wòe? Míaɖo biabia siawo ŋu le nyati si kplɔe ɖo me.\n^ mm. 8 Biblia na míenya be Mawu ƒe ŋkɔe nye Yehowa.\nBIBLE ŊUTI NYATAKAKA VEVIWO\nEŊKƆ: Eŋkɔ tso Helagbe me nya si nye bi·bliʹa me, eye egɔmee nye “agbalẽ suewo”\nEMENYAWO: Woŋlɔ eƒe agbalẽ 39 ɖe Hebrigbe me (woƒe akpa aɖewo nɔ Aramgbe me), eye woŋlɔ eƒe agbalẽ 27 ɖe Helagbe me\nEŊƆŊLƆ: Ame siwo ade 40 ye ŋlɔe le ƒe siwo wu 1,600 me, tso ƒe 1513 D.Y. va ɖo ƒe 98 K.Ŋ. me lɔƒo *\nGBEGBƆGBLƆ SIWO ME WÒLE: Woɖe ye katã alo eƒe akpa aɖewo gɔme ɖe gbegbɔgblɔ siwo wu 2,500 sɔŋ me\nEMAMA: Akɔntabubu ɖee fia be woma Biblia biliɔn atɔ̃ sɔŋ, si wɔe be wònye agbalẽ si woma le xexea me wu ɖe sia ɖe\n^ mm. 23 Ŋɔŋlɔdzesi siwo nye D.Y. gɔmee nye “Do Ŋgɔ Na Yesu,” eye esiwo nye K.Ŋ. gɔmee nye “Kristotɔwo Ŋɔli.”\nNYATI SI LE AKPAA DZI Nu Ka Tae Wònyo Be Nàsrɔ̃ Biblia?\nTHE BIBLE CHANGES LIVES Nyabiase Etɔ̃ Siwo Na Nuwo Trɔ Le Nye Agbe Me\nA CONVERSATION WITH A NEIGHBOR Nu Ka Tae Wòle Be Woaɖo Ŋku Yesu Ƒe Kua Dzi?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ April 2015 | Àdi Be Woasrɔ̃ Biblia Kpli Yea?\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ April 2015 | Àdi Be Woasrɔ̃ Biblia Kpli Yea?\nApril 2015 | Àdi Be Woasrɔ̃ Biblia Kpli Yea?\nGBETAKPƆXƆ April 2015 | Àdi Be Woasrɔ̃ Biblia Kpli Yea?


1 Korintotɔwo 12 | Biblia Le Internet Dzi | Xexe Yeye Gɔmeɖeɖe (1984)\n12 Ke le gbɔgbɔmenunanawo ŋu la, nɔviwo, nyemedi be wòanɔ manyamanya na mi o. 2 Mienyae be, esime mienye dukɔwo me tɔwo la, wokplɔ mi trae yi trɔ̃ maƒonuwo gbɔ le mɔ vovovowo nu. 3 Eya ta medi be mianyae be, ame aɖeke meƒoa nu to Mawu ƒe gbɔgbɔ dzi gblɔna be: “Yesu nye fiƒodeme!” o, eye ame aɖeke mate ŋu agblɔ be: “Yesue nye Aƒetɔ la!” o, negbe to gbɔgbɔ kɔkɔe dzi ko. 4 Ke nunana vovovowoe li, gake gbɔgbɔ ma kee; 5 eye subɔsubɔdɔ vovovowoe li, ke hã, Aƒetɔ ma kee; 6 eye dɔ vovovowoe li, ke hã, Mawu ma kee wɔa dɔawo katã to amewo katã dzi. 7 Gake woɖea gbɔgbɔ la fiana to ame sia ame dzi hena tameɖoɖo si ŋu viɖe le. 8 Le kpɔɖeŋu me, wona nunya ƒe nya ame aɖe to gbɔgbɔ la dzi, eye wona sidzedze ƒe nya ame bubu le gbɔgbɔ ma ke nu, 9 wona xɔse ame bubu to gbɔgbɔ ma ke dzi, eye wona dɔdada ƒe nunanawo ame bubu to gbɔgbɔ ɖeka ma dzi, 10 wona ŋusẽdɔwo wɔwɔ ame bubu hã, wona nyagbɔgblɔɖi ame bubu, wona nya siwo tso gbɔgbɔ me la gɔme sese ame bubu, wona gbegbɔgblɔ bubuwo dodo ame bubu, eye wona gbegbɔgblɔwo gɔme ɖeɖe ame bubu. 11 Gake gbɔgbɔ ɖeka ma kee wɔa dɔ siawo katã, eye wòmaa wo na ame sia ame ale si wòlɔ̃. 12 Elabena ale si ko ŋutilã la nye ɖeka, gake ŋutinu geɖewo le eŋu, eye ŋutilã ma ƒe ŋutinuwo sɔ gbɔ, gake woƒo ƒu wɔ ŋutilã ɖeka la, nenema kee Kristo la hã le. 13 Elabena vavãe, gbɔgbɔ ɖekae wotsɔ nyrɔ mí katã ɖe ŋutilã ɖeka me, míeɖanye Yudatɔwo alo Helatɔwo o, míeɖanye kluviwo alo ablɔɖemewo o, eye wona mí katã míeno gbɔgbɔ ɖeka. 14 Elabena le nyateƒe me la, menye ŋutinu ɖekae wɔ ŋutilã la o, ke boŋ ŋutinu geɖewoe. 15 Ne afɔ agblɔ be: “Esi nyemenye asi o ta la, nyemenye ŋutilã la ƒe akpa aɖeke o” la, menye ema tae menye ŋutilã la ƒe akpa aɖeke o. 16 Eye ne to agblɔ be: “Esi nyemenye ŋku o ta la, nyemenye ŋutilã la ƒe akpa aɖeke o” la, menye ema tae menye ŋutilã la ƒe akpa aɖeke o. 17 Ne ŋutilã blibo la katã nye ŋku ɖe, ekema afi kae nusese anɔ? Ne ye katã nye nusese ɖe, ekema afi kae nuʋeʋẽse anɔ? 18 Ke Mawu tsɔ ŋutinuwo ɖo ŋutilã la ŋuti, wo dometɔ ɖe sia ɖe, abe ale si wòdi ene. 19 Ne wo katã nye ŋutinu ɖeka ɖe, ekema afi kae ŋutilã la anɔ? 20 Gake azɔ la, wonye ŋutinu geɖewo, ke hã, ŋutilã ɖeka. 21 Ŋku mate ŋu agblɔ na asi be: “Nyemehiã wò o”; eye ta hã mate ŋu agblɔ na afɔwo be: “Nyemehiã mi o.” 22 Gake ale si wòle boŋ ye nye be, ŋutilã la ƒe ŋutinu siwo dze abe wogbɔdzɔ wu ene lae hiãna wu, 23 eye ŋutilã la ƒe akpa, siwo míesusuna be bubu boo aɖeke mele wo ŋu o la, woawo ŋue míedea bubu wu, eye ale ŋutinu siwo menya kpɔ o la ŋue atsyɔ̃ le wu, 24 evɔ ŋutinu siwo nya kpɔ la mehiã naneke o. Ke hã, Mawu fɔ ŋutilã la ƒe ŋutinuwo kpe, eye wòna bubu geɖe akpa siwo hiã bubu la, 25 bene mama aɖeke naganɔ ŋutilã la me o, ke boŋ be eŋutinuwo nalé be na wo nɔewo sɔsɔe. 26 Eye ne ŋutinu ɖeka le fu kpem la, ŋutinu bubuawo katã kpea fu kplii; alo ne wodo ŋutinu ɖeka ɖe dzi la, ŋutinu bubuawo katã kpɔa dzidzɔ kplii. 27 Ke miawoe nye Kristo ƒe ŋutilã, eye mia dometɔ ɖe sia ɖe nye ŋutinuwo. 28 Eye Mawu ɖo amewo ɖe hamea me ale: gbã la, apostolowo; evelia nyagblɔɖilawo; etɔ̃lia nufialawo; emegbe ŋusẽdɔwɔwɔwo; emegbe dɔdada ƒe nunanawo; kpekpeɖeŋunadɔwo, mɔfiafianana ƒe ŋutetewo, gbegbɔgblɔ bubuwo dodo. 29 Menye wo katãe nye apostolowo o ɖe? Menye wo katãe nye nyagblɔɖilawo o ɖe? Menye wo katãe nye nufialawo o ɖe? Menye wo katãe wɔa ŋusẽdɔwo o ɖe? 30 Menye wo katã sie dɔdada ƒe nunanawo le o ɖe? Menye wo katãe doa gbegbɔgblɔ bubuwo o ɖe? Menye wo katãe nye gbegɔmeɖelawo o ɖe? 31 Gake miyi edzi mianɔ nunana siwo lolo wu la dim vevie. Ke hã, mafia mɔ aɖe si de ŋgɔ wu la mi.


Habakuk 2 | Biblia Le Internet Dzi | Xexe Yeye Gɔmeɖeɖe\n“Manɔ ŋudzɔ, ne makpɔ nya si wòagblɔ” (1)\nYehowa ɖo nya ŋu na nyagblɔɖila la (2-20)\n‘Nɔ ŋutega la sinu kpɔm!’ (3)\nAme dzɔdzɔe ƒe nuteƒewɔwɔ ana wòanɔ agbe (4)\nFuwɔame atɔ̃ siwo ava Kaldeatɔwo dzi (6-20)\nSidzedze Yehowa axɔ anyigba la dzi (14)\n2 Matsi tsitre ɖe nye gbetakpɔƒe la,+Eye matɔ ɖe kpoƒuƒu la tame. Manɔ ŋudzɔ, ne makpɔ nya si wòagblɔ to dzinye,Kple nya si magblɔ ne eka mo nam. 2 Eye Yehowa ɖo eŋu nam be: “Ŋlɔ ŋutega la ɖi, eye nàɖee ɖe kpe gbadzɛwo dzi wòadze nyuie,+Ale be ame si kɔ gbe dzi le exlẽm la nate ŋu axlẽe bɔbɔe.*+ 3 Elabena azãgbe li na ŋutega la,Eƒe nuwuwu* le aƒe tum kabakaba, eye maflu ame o. Ne etsi megbe hã la,* nɔ esinu kpɔm!*+ Elabena ele eme va ge kokoko. Mahe ɖe megbe o! 4 Kpɔ ame si dana la ɖa;*Nu dzɔdzɔe wɔwɔ aɖeke mele eya amea me o. Ke ame dzɔdzɔe ya ƒe nuteƒewɔwɔ* ana wòanɔ agbe.+ 5 Esi wain nye ameflula ta la,Ŋutsu dadala maɖo eƒe taɖodzinu gbɔ o. Ekeke eƒe dzodzrowo* abe Tsiẽƒe* ene;Ele abe ku ene, eye metea ŋu ɖia ƒo o. Ele dukɔwo katã nu ƒom ƒu,Eye wòle ƒu ƒom amewo katã na eɖokui.+ 6 Ðe ame siawo katã mado hamelo ahagblɔ nyamenya atsɔ asi ahama ɖe eŋu oa?+ Woagblɔ be: ‘Baba na ame si ƒo nu geɖe siwo menye etɔ o la nu ƒu—Ɣekaɣi wòayi esia wɔwɔ dzi ase ɖo?—Baba nɛ, elabena fe ko nyim wòle ɖe edzi! 7 Ðe wò fetɔwo mava do zi ɖeka kpoyi oa? Woatso eye woaʋuʋu wò sesĩe,Eye àzu nuhaha na wo.+ 8 Esi nèha dukɔ geɖewo ta la,Dukɔwo ƒe susɔeawo katã aha wò,+Le ameʋu si nèkɔ ɖiKple ŋuta si nèsẽ le anyigba laKple du la kpakple emenɔlawo ŋu ta.+ 9 Baba na ame si dia viɖe ƒoɖi na eƒe aƒe,Ne wòawɔ atɔ ɖe kɔkɔƒe,Ale be wòasi le vɔ̃ nu! 10 Èɖo nu si ahe ŋukpe va wò aƒe dzi la ɖe tame. Esi nètsrɔ̃ dukɔ geɖewo ta la, èwɔ nu vɔ̃ ɖe ɖokuiwò* ŋu.+ 11 Elabena kpe ado ɣli le gli me,Eye daɖedzi axee le xɔtiwo me. 12 Baba na ame si tsɔ ʋukɔkɔɖi le du tsom,Eye wòtsɔ nu madzɔmadzɔ wɔwɔ li ke dui! 13 Kpɔ ɖa! Ðe menye aʋakɔwo ƒe Yehowa* gbɔe wòtso be dukɔwo nadze agbagba dzodzro hena dzo,Eye dukɔwo naku kutri dzodzro oa?+ 14 Elabena Yehowa ƒe ŋutikɔkɔe ŋuti sidzedze axɔ anyigba la dzi,Abe ale si tsi yɔ atsiaƒu mee ene.+ 15 Baba na ame si na nane ehavi wònoEye wòtsɔ dziku kple dɔmedzoe kpe ɖe eŋu be wòamu,Ne wòakpɔ eƒe ama! 16 Vlododo aɖi ƒo na wò ɖe bubu teƒe. Wò hã noe, ne nàklo nu le wò aʋamatsomatso dzi.* Kplu si le Yehowa ƒe nuɖusi me la atrɔ ava gbɔwò,+Eye ŋukpe atsyɔ wò bubu dzi; 17 Elabena ŋuta si nèsẽ le Lebanon ŋu,Kple wò nu gbegblẽ si do ŋɔdzi na lãwo la ava dziwò,Le ameʋu si nèkɔ ɖiKple ŋuta si nèsẽ le anyigba laKple du la kpakple emenɔlawo ŋu la ta.+ 18 Viɖe kae le nu kpakpɛ ŋuHafi ekpala kpae, Viɖe kae le galegba* kple alakpanufiala la ŋu,Hafi ewɔla ɖoa ŋu ɖe eŋu,Eye wòwɔa mawu maɖinu siwo meƒoa nu o?+ 19 Baba na ame si le gbɔgblɔm na ati be, “Nyɔ!” Alo na kpe maƒonu be, “Fɔ! Fia nu mí”! Kpɔ ɖa, wofa sika kple klosalo ɖe eŋu,+Ke gbɔgbɔ kui ɖeka hã mele eme o.+ 20 Ke Yehowa le eƒe gbedoxɔ kɔkɔe la me.+ Anyigba blibo la nezi ɖoɖoe le eŋkume!’”+\n^ Alo, “wòazɔ tẽe.”\n^ Alo, “Emevava.”\n^ Alo, “Ne edze abe ɖe wòtsi megbe ene hã la.”\n^ Alo, “nɔ mɔ kpɔm nɛ vevie!”\n^ Alo, “Kpɔ ɖa! Eƒe luʋɔ vu gblotoo.”\n^ Agate ŋu afia, “xɔse; dzixɔse.”\n^ Alo, “Sheol,” si nye ameƒomea ƒe yɔdo. Kpɔ Nya Tɔxɛwo Gɔmeɖeƒea.\n^ Alo, “ɖe wò luʋɔ.”\n^ “Yehowa Zebaot” le Hebrigbe me.\n^ Agate ŋu afia, “ne nànɔ ya mum.”


1 Mose 34 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Ashaninka Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Batak (Karo) Batak (Toba) Belgium Franse Tokunɔgbe Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Danish Dutch Ecuador Tokunɔgbe Efik El Salvador Tokunɔgbe Emberá (Dziehetɔ) Estonian Eŋlisi Eʋegbe Fijian Finnish France Tokunɔgbe Franse Ga Galician Georgian German Germany Tokunɔgbe Ghana Tokunɔgbe Greece Tokunɔgbe Greek Guambiano Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Tokunɔgbe Hungarian Hungary Tokunɔgbe Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Japan Tokunɔgbe Japanese Javanese Kannada Kazakh Kenya Tokunɔgbe Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Latvian Lingala Lithuanian Luganda Lunda Luo Luvale Macedonian Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Marathi Maya Mexico Tokunɔgbe Motu Mozambique Tokunɔgbe Myanmar Myanmar Tokunɔgbe Navajo Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nzema Oromo Ossetian Otetela Panama Tokunɔgbe Pangasinan Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Portugal Tokunɔgbe Portuguese Portuguese (Portugal) Punjabi Punjabi (Roman) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Tokunɔgbe Slovenia Tokunɔgbe Slovenian South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tok Pisin Tongan Torres Strait Creole Tshiluba Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Xavante Xhosa Yoruba Zambia Tokunɔgbe Zimbabwe Tokunɔgbe Zulu\nWodɔ Dina gbɔ sesẽe (1-12)\nYakob viwo wɔ ameflunu (13-31)\n34 Ke Dina, Yakob vinyɔnu si Lea+ dzi nɛ la dona yia dua me ɖetugbuiwo gbɔ.+ 2 Esi Hivitɔ+ Hamor, si nye amegãwo dometɔ ɖeka le anyigba ma dzi ƒe vi Sekem kpɔe la, elée dɔ egbɔ hegblẽe. 3 Eye Yakob vinyɔnu Dina ƒe nu lé dzi nɛ* vevie, eye wòlɔ̃ ɖetugbui la, eye wònɔa enu blem.* 4 Mlɔeba Sekem gblɔ na fofoa Hamor+ be: “Ðe ɖetugbui sia nam.” 5 Esime Yakob se be egblẽ ye vinyɔnu Dina la, viaŋutsuawo ya nɔ eƒe lãha la gbɔ le gbedzi. Gake Yakob mekɔ nu le nya la dzi o va se ɖe esime wogbɔ. 6 Emegbe Hamor, Sekem fofo, yi Yakob gbɔ be yeaƒo nu kplii. 7 Gake Yakob viŋutsuawo see, eye wogbɔ tso gbea dzi enumake. Nya la ve wo ŋutɔ, eye dzi ku wo vevie, elabena ewɔ ŋukpenanu ɖe Israel ŋu esi wòdɔ kple Yakob vinyɔnu,+ evɔ mele be woawɔ nu sia tɔgbi kura o hafi.+ 8 Eye Hamor gblɔ na wo be: “Mia vinyɔnu la ƒe nu lé dzi na vinye Sekem.* Meɖe kuku, mitsɔe nɛ wòaɖe, 9 eye mina srɔ̃ɖekadodo nanɔ mía kpli mi dome. Mitsɔ mia vinyɔnuwo na mí, eye míawo hã míatsɔ mía vinyɔnuwo ana mi.+ 10 Miate ŋu anɔ mía gbɔ, eye anyigba la li faa na mi. Minɔ edzi, mitsa asi le edzi, eye miatsi edzi.” 11 Sekem gblɔ na Dina fofo kple nɔviaŋutsuawo be: “Mive nunye, eye nu sia nu si miabia tso asinye la, manae. 12 Miate ŋu abia tabianu kple nunana gbogbo aɖewo tso asinye faa.+ Melɔ̃ be mana nu sia nu si miabia tso asinye. Mitsɔ ɖetugbui la nam maɖe ko.” 13 Eye Yakob viŋutsuawo ɖo eŋu na Sekem kple fofoa Hamor ayetɔe, elabena egblẽ wo nɔvinyɔnu Dina. 14 Eye wogblɔ na wo be: “Míate ŋu awɔ nu sia tɔgbi, be míatsɔ mía nɔvinyɔnu ana ŋutsu aʋamatsomatsotɔ o,+ elabena ema nye ŋukpe na mí. 15 Ne miewɔ nu sia ko hafi míalɔ̃ ɖe edzi na mi; eyae nye be miatso aʋa na miaƒe ŋutsuwo katã anɔ abe míawo ke ene.+ 16 Ekema míatsɔ mía vinyɔnuwo ana mi, eye míaɖe mia vinyɔnuwo, míanɔ mia gbɔ, eye míazu dukɔ ɖeka. 17 Ke ne mieɖo to mí hetso aʋa o la, ekema míakplɔ mía vinyɔnu la adzoe.” 18 Eye woƒe nyawo dze Hamor+ kple viaŋutsu Sekem ŋu.+ 19 Ðekakpui la mehe ɖe megbe le nu si wobia la wɔwɔ me o,+ elabena Yakob vinyɔnu la ƒe nu nyo eŋu ŋutɔ, eye eyae nye ɖekakpui si ŋu bubu le wu le fofoa ƒe aƒe blibo la katã me. 20 Eya ta Hamor kple via Sekem yi woƒe du la ƒe agbo nu hegblɔ na dua me ŋutsuwo+ be: 21 “Ŋutsu siawo di be yewoanɔ ŋutifafa me kpli mí. Eya ta mina woanɔ anyigba la dzi, ne woatsa asi le edzi, elabena anyigba la lolo woawo hã woate ŋu anɔ edzi. Míate ŋu aɖe wo vinyɔnuwo, eye míate ŋu atsɔ mía vinyɔnuwo ana wo woaɖe.+ 22 Ne míewɔ nu ɖeka sia ko hafi ŋutsuawo alɔ̃ anɔ mía gbɔ, ne míazu dukɔ ɖeka: eyae nye be míaƒe ŋutsuwo katã natso aʋa abe ale si ko woawo hã wotso aʋae ene.+ 23 Ekema ɖe woƒe nunɔamesiwo kple woƒe kesinɔnuwo kple woƒe lãhawo katã mazu mía tɔ oa? Eya ta mina míalɔ̃ ɖe edzi na wo, ne woanɔ mía gbɔ.” 24 Ale ame siwo katã va ƒo ƒu ɖe dua ƒe agbo nu la ɖo to Hamor kple via Sekem, eye wotso aʋa na ŋutsuawo katã, wo ame siwo katã va ƒo ƒu ɖe dua ƒe agbo nu. 25 Ke le ŋkeke etɔ̃a gbe, esime abia le wo vem vevie la, Yakob viŋutsu eve, Simeon kple Lewi, siwo nye Dina nɔviwo+ tsɔ woƒe yiwo, eye woge ɖe du, sia si me tɔwo menya be woɖo vɔ̃ ɖe yewo ŋu o la me, eye wowu ŋutsuwo katã.+ 26 Wowu Hamor kple via Sekem kple yi, eye wokplɔ Dina tso Sekem ƒe aƒe me dzoe. 27 Yakob viŋutsu bubuawo va ɖe nu le ame kukuawo ŋu, eye woha dua, elabena wogblẽ wo nɔvinyɔnu.+ 28 Woha woƒe alẽwo, nyiwo, tedziwo kple nu siwo katã le dua me kple gbedzi. 29 Wolɔ woƒe nuwo katã, eye woɖe aboyo wo viwo kple wo srɔ̃wo, eye woha nu siwo katã le aƒewo me. 30 Eye Yakob gblɔ na Simeon kple Lewi+ be: “Miehe vɔ̃ gã aɖe va dzinye, elabena miena mele ʋeʋẽm ɖe anyigba la dzi nɔla siwo nye Kanaantɔwo kple Perizitɔwo. Evɔ nyemede ha o; eye woawɔ ɖeka ava dze dzinye ahatsrɔ̃ nye kple nye aƒe ɖa gbidii.” 31 Gake woɖo eŋu be: “Ðe ame aɖe kpɔ mɔ awɔ nu ɖe mía nɔvinyɔnu ŋu abe gboloe wònye enea?”\n^ Egɔmeɖeɖe tẽe, “wònɔa nu ƒom na eƒe dzi.”\n^ Alo, “Vinye Sekem ƒe luʋɔ ku ɖe mia vinyɔnu la ŋu.”


1 Korintotɔwo 13:13\nKe azɔ la xɔse kple mɔkpɔkpɔ kpakple lɔlɔ̃, nu etɔ̃ siawo nɔa anyi; ke lɔlɔ̃ la ƒo wo katã ta.\nMikpɔ lɔlɔ̃ gã, si ƒomevi Fofo la tso ke mi la ɖa, bena woayɔ mí be mawuviwo! Eyata xexeame medze si mi o; elabena medze si eyama hã o.\n Lɔlɔ̃tɔwo, mina mialɔ̃ mía nɔewo; elabena lɔlɔ̃ la tso Mawu me, eye amesiame, si lɔ̃a ame la, Mawu gbɔ wodzii tso, eye wòdze si Mawu. Amesi ke melɔ̃a ame o la, medze si Mawu o; elabena Mawu enye lɔlɔ̃.\n1 Yohanes 4:16-19\n Eye míawo miedze si lɔlɔ̃, si Mawu tsɔ lɔ̃a mí, eye míexɔ edzi se. Mawue nye lɔlɔ̃, eye amesi nɔa lɔlɔ̃ la me la, eya nɔa Mawu me, eye Mawu hã nɔa eya me. Esia me lɔlɔ̃ la zu blibo le mía gbɔ le, bena dzideƒo nanɔ mía si le ʋɔnudrɔ̃gbe; elabena alesi eyama le la, nenema ke míawo hã míele le xexe sia me. Vɔvɔ̃a ɖeke mele lɔlɔ̃ me o, ke boŋ lɔlɔ̃ blibo nyãa vɔvɔ̃ doa goe: elabena fetu vɔ̃ le vɔvɔ̃ me: ke amesi le vɔvɔ̃m la, mezua blibo le lɔlɔ̃ me o. Minɛ míalɔ̃e, elabena etre mí lɔlɔ̃!\nMele agbe, gake meganye nyee le agbe o, ke boŋ Kristo ye le agbe le menye; ke nusi ƒe agbe mele le ŋutilã me azɔ la, mele agbe le Mawuvi, si lɔ̃m, eye wòtsɔ ye ŋutɔ ɖokui na ɖe tanye la, ƒe dzixɔxɔse me.\nYehowa ɖe eɖokui fiãm le didiƒe. Metsɔ lɔlɔ̃ mava lɔ̃ wò, eyata meɖo amenuveve ɖi na wò didie alea.\nElabena ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.\nLɔlɔ̃ gã wu esia megale amea ɖeke si bena, woatsɔ eƒe agbe aɖo anyi ɖe xɔlɔ̃awo ta o.\nKe wò, Aƒetɔ la, Mawu nublanuikpɔla kple amenuvela nènye, ègbɔa dzi blewu, eye amenuveve kple nyateƒe bɔ ɖe asiwò.\nMida akpe na dziƒo Mawu la, elabena eƒe amenuveve li tegbee!\nEyata nyae bena, Yehowa, wò Mawu la, Mawu vavã kple Mawu anukwaretɔ wònye, amesi wɔa eƒe nubabla kple nublanuikpɔkpɔ dzi na amesiwo lɔ̃nɛ, eye wowɔa eƒe se dzi la, vaseɖe dzidzime akpe dzi;\nYehowa, wò Mawu la, le dowòme, kalẽtɔ, si ate ŋu axɔ na ame la wònye. Akpɔ dzidzɔ le ŋuwò vevie, azi ɖoɖoe le lɔlɔ̃ me, eye wòakpɔ dzldzɔ atso aseye ɖe ŋuwò!\n Ke Mawu, amesi nye kesinɔtɔ le nublanuikpɔkpɔ me la, le eƒe lɔlɔ̃ geɖe, si wòtso lɔ̃ mí la ŋuti, egba agbe mi amesiwo nye ame kukuwo le dzidadawo me la, kple Kristo — amenuveve wòtso ɖe mi —\n Gake le nusiawo katã me míeɖua dzi glo le amesi lɔ̃ mi la ŋuti. Elabena menyae keŋ bena, eɖanye ku o, eɖanye agbe o; eɖanye mawudɔlawo o, eɖanye dziɖulawo o; eɖanye ŋusẽwo o; eɖanye nusi le fifi o, eɖanye nusi le vava ge o; eɖanye kɔkɔƒe o, eɖanye gogloƒe o, alo nuwɔwɔ bubua ɖe o, mate ŋu amã mí atso Mawu ƒe lɔlɔ̃, si le Kristo Yesu, mía Aƒetɔ me la gbɔ o.


AME kae ate ŋu afia mɔ si dzi míato akpɔ dzidzedze vavãtɔ—dzidzeme ŋutɔŋutɔ, ke menye dzidzedzekpɔkpɔ abe ale si xexea bunɛ ene o—la mí? Abe ale si míegblɔe le nyati si do ŋgɔ me ene la, ne mede ɖeke o la, ele be dzidzedzekpɔkpɔ vavãtɔ nado ƒome kple agbenɔnɔ ŋuti gɔmeɖose nyuiwo kple agbemetaɖodzinu vavã siwo nye nu siwo menɔa te ɖe ŋkɔxɔxɔ, kesinɔnu, alo ŋusẽ ƒe amesisusu dzi o.\nAfi kae míate ŋu akpɔ gɔmeɖose ɖɔʋu siwo dzi míate ŋu aka ɖo kpakple biabia siwo ku ɖe tameɖoɖo si le agbe ŋu ŋuti la ƒe ŋuɖoɖowo le? Ðe míake ɖe wo ŋu to mía ɖokui me dzodzro mea? Ele be míalɔ̃ ɖe nyateƒenya sia dzi be, esi míenye ame madeblibowo ta la, dzodzro vɔ̃wo nyɔna ɖe mía me, siwo ate ŋu ana míawɔ nyametsotso gbegblẽwo. (1 Mose 8:21) Eya tae ame miliɔn geɖe gakpɔtɔ le nu siwo nye tofloko, siwo ŋu Biblia ƒo nu tso be wonye “ŋutilã ƒe nudzodzro kple ŋkuwo ƒe nudzodzro kple ame ƒe nunɔamesiwo fiafia adegbeƒoƒotɔe be woakpɔ,” yome tim ɖo. (1 Yohanes 2:16) Menye mɔ si dzi woato akpɔ dzidzedze vavãtɔe nye ema o, ke boŋ beble si kplɔa ame dea mɔkpɔkpɔbuɖeame kple dzidzɔmakpɔmakpɔ mee wònye. Ekema susu nyuiwo tae ame geɖe trɔna ɖe mía Wɔla la ŋu be wòafia mɔ yewo le ŋuɖoɖowo didi na agbe me biabia veviwo me ɖo. *\nÐe Wòle Be Míatrɔ Ðe Mawu Ŋua?\nNu ka tae nunya le eme be míadi mɔfiafia tso mía Wɔla gbɔ? Enya nu si ta wòwɔ mí ɖo, eye le esia ta, enya tameɖoɖo si wòle be wòanɔ míaƒe agbe ŋu. Enya ale si wòwɔ míi—le ŋutilã, tamesusu, kple seselelãme gome—hã. Eya ta Mawue nya gɔmeɖose siwo nye nyuitɔ kekeake siwo nu wòle be amegbetɔwo nanɔ agbe ɖo. Gakpe ɖe eŋu la, Mawu nye lɔlɔ̃, eya ta edi be dzidzɔ kple dzidzedzekpɔkpɔ vavãtɔ nasu mía si. (1 Yohanes 4:8) Afi kae míate ŋu akpɔ eƒe mɔfiame siwo me lɔlɔ̃ le la le? Biblia Kɔkɔe la, si Mawu to ame vovovo 40 siwo wòzã abe agbalẽŋlɔlawo ene dzi ŋlɔ la mee. * (2 Timoteo 3:16, 17) Gake aleke míawɔ ate ŋu aka ɖe mɔfiame siwo míakpɔ le eme la dzi?\nYesu Kristo si nye Mawu teƒenɔla gãtɔ kekeake la gblɔ be: “Nunya ƒe dɔwɔwɔwo mee eƒe dzɔdzɔenyenye dzena le.” (Mateo 11:19; Yohanes 7:29) Mawumenunya kplɔa ame toa dzidzedzekpɔkpɔ kple dzidzɔ mavɔ ƒe mɔ—“mɔ nyuiwo katã”—dzi, gake amegbetɔ ƒe nunya si me Mawu ƒe mɔfiafia mele o ya kplɔa ame yia dzidzedzemakpɔmakpɔ kple dzidzɔmakpɔmakpɔ me.—Lododowo 2:8, 9; Yeremiya 8:9.\nBu ƒe 1960 ƒeawo ƒe sɔhɛ dzego siwo do ablɔɖe gbadzaa ɖe ŋgɔ le ƒe mawo me ŋu kpɔ. Sɔhɛ mawo tsi tsitre ɖe dzidzime siwo do ŋgɔ ƒe dzidzenuwo kple ɖoɖowo ŋu hedo nu bubuwo abe atike vɔ̃ɖiwo zazã, agbenɔnɔ na egbea ɖeɖe ko ƒe nukpɔsusuwo, kple gomekpɔkpɔ le gbɔdɔnuwɔnawo me faa ene ɖe ŋgɔ. Gake ɖe agbenɔnɔ le mɔ sia nu ɖe nunya vavãtɔ fia? Ðe wòna tameɖoɖo vavã va nɔ woƒe agbe ŋu eye agbe nyui nɔnɔ ƒe dzidzenu siwo naa ame kpɔa dzidzeme kple dzidzɔ vavã la su wo sia? Ŋutinyamenudzɔdzɔwo ɖee fia be agbenɔnɔ le mɔ ma nu mena amewo ƒe agbenɔnɔ va ɖɔ ʋu wu o, ke boŋ ɖe wòna amegbetɔwo ƒe agbe nyui manɔmanɔ gale to yim ɖe edzi.—2 Timoteo 3:1-5.\nTo vovo na amegbetɔwo ƒe xexemenunya si nu va yina kaba la, Biblia me nunya ya sɔna na ɣiyiɣi ɖe sia ɖe. (Yesaya 40:8) Ne èxlẽ nyati si kplɔe ɖo la, àse nu si tae la gɔme, elabena edzro Biblia me gɔmeɖose ade siwo kpe ɖe ame miliɔn geɖe, siwo tso dukɔ ɖe sia ɖe kloe me ŋu wokpɔ dzidzedze ŋutɔŋutɔ hele dzidzɔ vavãtɔ kpɔm, ɖoƒe kae ɖale wo si le agbe me o, woɖanye kesinɔtɔwo alo ame dahewo o, la me.—g08 11-E.\n^ mm. 3 Kpɔ aɖaka si nye “Nukpɔsusu Siwo Na Dzidzedzekpɔkpɔdidi Zu Yaka.”\n^ mm. 5 Kpɔ magazine sia ƒe tata tɔxɛ si do le November 2007 me le yevugbe me, si dzro tanya si nye “Àte Ŋu Aka Ðe Biblia Dzia?” (“Can You Trust the Bible?” alo “ Pouvez-vous avoir confiance en la Bible ? ”) me. Nyati siwo le tata ma me ƒo nu tso tomenukuku, blemaŋutinya, dzɔdzɔmeŋutinunya, kple nu bubuwo ŋuti kpeɖodzi siwo ɖee fia be Mawu ƒe gbɔgbɔ mee Biblia tso vavã la ŋu.\nNUKPƆSUSU SIWO NA DZIDZEDZEKPƆKPƆDIDI ZU YAKA\nAme geɖe gblɔna be Mawu aɖeke meli o eye be ɖeko agbe dzɔ le eɖokui si to nɔnɔmetɔtrɔ dzi. Ne nya sia nye nyateƒe la, ekema afia be nudogoɖenunu aɖe si na nuwo va nɔa tɔtrɔm tso wo nɔewo me gbɔ koe agbe dzɔ tso, eye gɔmesese sia ana míakpɔe be viɖe aɖeke manɔ agbagba siwo míadze be míanya tameɖoɖo si le agbe ŋu kple gɔmeɖose matrɔmatrɔ siwo kplɔa xexea la me ŋu o.\nAme bubuwo hã xɔ edzi se be ɖeko Mawu wɔ mí ko hegblẽ mí ɖi. Le nyateƒe me la, nukpɔsusu sia fia be míenye tsyɔ̃eviwo le gbɔgbɔmegɔmesese nu, si fia be tameɖoɖo kple dzidzenu aɖeke mele míaƒe agbe ŋu o. Bu eŋu kpɔ: Mawu na dzɔdzɔmenunya lãwo be woƒe nuwɔna nasɔ ɖe tameɖoɖo si ta wòwɔ wo ɖe xexea me la nu. Esia wɔe be eƒe nunya si me goglo ŋutɔ la dzena míekpɔna le xexe si ƒo xlã mí me. Ðe Wɔla ma ke awɔ mí ko ahagblẽ mí ɖi be míanɔ dagbadagbam mɔfiafia aɖeke manamana mía? Mate ŋu anɔ alea gbeɖe o!—Romatɔwo 1:19, 20.\nEsi Mawu ƒe anyinɔnɔ dzi maxɔselawo ƒe nukpɔsusuwo na viɖe aɖeke megale tameɖoɖo si le agbe ŋu kpakple gɔmeɖose matrɔmatrɔ siwo kplɔa xexea didi ŋu o ta la, dzidzedzekpɔkpɔdidi zu yakanu na amewo.\nNunya si dze le Biblia me ƒe dɔwɔwɔwo me tsonu nyuiwo na wòdze ƒãa be esɔ\nƉoe Ɖe Amewo Ɖoe Ɖe Amewo Afi Kae Míatrɔ Ðo Hena Mɔfiafia?\ng 1/09 axa 4-5


Ðe Abosam Li Ŋutɔŋutɔa? | Biblia Me Biabiawo\nGBE BUBU Afrikaans Albanian Amerika Tokunɔgbe Amharic Arabic Armenian Assamese Azerbaijani Azerbaijani (Cyrillic) Bislama Bulgarian Catalan Cebuano Chavacano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Georgian German Greek Greenlandic Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kikamba Kikuyu Kinyarwanda Kirghiz Kiribati Kirundi Korean Kyangonde Lingala Lithuanian Luganda Macedonian Malagasy Malay Malayalam Maltese Moore Myanmar Norwegian Nzema Ossetian Papiamento (Aruba) Papiamento (Curaçao) Persian Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Thai Tsonga Turkish Turkmen Ukrainian Vietnamese Xhosa Yoruba Zulu\nƐ̃, Abosam li ŋutɔŋutɔ. Eyae nye “xexea dzi ɖula,” si nye gbɔgbɔmenuwɔwɔ si va zu gbɔgbɔ vɔ̃ɖi hedze aglã ɖe Mawu ŋu. (Yohanes 14:30; Efesotɔwo 6:11, 12) Biblia yɔ ŋkɔ siwo gbɔna tsɔ ɖɔ Abosam ƒe amenyenye:\nSatana, si gɔmee nye “Tsitretsiɖeŋula.”—Hiob 1:6.\nAbosam, si gɔmee nye “Amegɔmezɔla.”—Nyaɖeɖefia 12:9.\nDa la, si Biblia zã wòfia “Ameblela.”—2 Korintotɔwo 11:3.\nMenye vɔ̃ɖivɔ̃ɖi ƒe nɔnɔme aɖee wònye o\nAme aɖewo susunɛ be Satana Abosam nye vɔ̃ɖivɔ̃ɖi ƒe nɔnɔme aɖe si le mía me. Ke hã, Biblia ƒo nu tso dzeɖoɖo aɖe si yi edzi le Mawu kple Satana dome la ŋu. Esi Mawu de blibo ta la, mate ŋu adzɔ be wòanɔ dze ɖom kple nu vɔ̃ɖi aɖe si nɔ eya ŋutɔ me o. (5 Mose 32:4; Hiob 2:1-6) Abosam te Yesu hã kpɔ togbɔ be nu vɔ̃ menɔ eŋu o hã. (Mateo 4:8-10; 1 Yohanes 3:5) Eya ta Biblia fia mí be Abosam li ŋutɔŋutɔ ke menye vɔ̃ɖivɔ̃ɖi ƒe nɔnɔme aɖe si le mía me ye wònye o.\nÐe wòle be wòawɔ nuku na mí be ame geɖe mexɔe se be Abosam li ŋutɔŋutɔ oa? Kura o, elabe Biblia gblɔ be Satana toa amebeble dzi ɖoa eƒe taɖodzinuwo gbɔ. (2 Tesalonikatɔwo 2:9, 10) Eƒe ayemɔ gãtɔwo dometɔ ɖekae nye be yeaflu amewo woaxɔe ase be yemeli ŋutɔŋutɔ o.—2 Korintotɔwo 4:4.\nSusu totro bubu siwo le amewo si ku ɖe Abosam ŋu\nSusu Totro: Abosam ƒe ŋkɔ bubue nye Lucifer.\nNyateƒea: Woɖea Hebrigbe me nya si gɔme woɖe le Biblia aɖewo me be “Lucifer” gɔme be “ame si le keklẽm.” (Yesaya 14:12) Nu si ŋu wonɔ nu ƒom tsoe hafi yɔ ŋkɔ sia ɖee fia be Babilontɔwo ƒe fiaƒome si Mawu abɔbɔ ɖe anyi le esi wòdo eɖokui ɖe dzi ta la ŋue nya sia ku ɖo. (Yesaya 14:4, 13-20) Eya ta nyagbɔgblɔ “ame si le keklẽm” la nye alɔmeɖenya si wogblɔ ɖe Babilon fiaƒomea ŋu esi wòmu vɔ megbe.\nSusu Totro: Satana wɔa dɔ na Mawu abe amewo ƒe “ʋɔnudrɔ̃la” ene.\nNyateƒea: Mawu ƒe futɔe Abosam nye, ke menye esubɔla o. Satana Abosam tsia tsitre ɖe ame siwo subɔa Mawu ŋu eye wòtsoa wo nu alakpatɔe.—1 Petro 5:8; Nyaɖeɖefia 12:10.\nÐewohĩ àdi be yeanya nu si tae kuxiwo bɔ ɖe xexea me alea gbegbe. Biblia fia nu be eteƒe madidi o Mawu ana gbɔdzɔe amegbetɔƒomea tso kuxi siwo dometɔ aɖewoe nye fukpekpe, dɔléle kple ku si me.


Aleke Nàwɔ Azu Mawu Xɔlɔ̃? ( Yakobo 2:23)\nGBE BUBU Abbey Abkhaz Abui Acholi Adza Afrikaans Akha Altai Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Tokunɔgbe Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) China Kantongbe (Bɔbɔetɔ) China Kantongbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Tokunɔgbe Cuba Tokunɔgbe Damara Dangme Danish Dayak Ngaju Douala Drehu Dusun Dutch Efik Estonian Eŋlisi Eʋegbe Fante Fijian Finland Tokunɔgbe Finnish Fon Franse Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysia Tokunɔgbe Maltese Mam Mambwe-Lungu Mapudungun Marathi Mauritian Creole Mazahua Mbunda Mende Meru Mexico Tokunɔgbe Mizo Mongolian Moore Myanmar Myanmar Tokunɔgbe Navajo Ndau Ndebele Ndebele (Zimbabwe) Ndonga Nengone Nepal Tokunɔgbe Nepali Ngabere Ngangela Nias Nigerian Pidgin Norwegian Nyaneka Nyungwe Nzema Odia Okpe Oromo Ossetian Otetela Pangasinan Pidgin (West Africa) Pidzin (Kamerun) Polish Ponapean Portugal Tokunɔgbe Portuguese Portuguese (Portugal) Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Tokunɔgbe Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thailand Tokunɔgbe Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Ukrainian Umbundu Urdu Urhobo Uruund Uzbek Vezo Vietnamese Wallisian Waray-Waray Welsh Wichi Wolaita Yacouba Zande Zulu\nAleke Nàwɔ Azu Mawu Xɔlɔ̃?\n1, 2. Yehowa xɔlɔ̃wo dometɔ aɖewo ɖe?\nAME kae nàdi be wòanye ye xɔlɔ̃? Àdi ame si ƒe nu dzɔa dzi na wò. Ame si wò kplii dome vivina. Ame si ƒe nuwɔnawo kple nɔnɔme nyuiwo doa dzidzɔ na wò.\n2 Yehowa Mawu tia amegbetɔ aɖewo be woanye ye xɔlɔ̃wo. Le kpɔɖeŋu me, Abraham nye Yehowa xɔlɔ̃. (Yesaya 41:8; Yakobo 2:23) Yehowa lɔ̃ David hã. Egblɔ be David nye ‘ŋutsu si ƒe nu dze yeƒe dzi ŋu.’ (Dɔwɔwɔwo 13:22) Eye nyagblɔɖila Daniel hã nye “ame vevi” na Yehowa.—Daniel 9:23.\n3. Aleke Abraham, David kple Daniel wɔ va zu Yehowa xɔlɔ̃wo?\n3 Aleke Abraham, David kple Daniel wɔ va zu Yehowa xɔlɔ̃wo? Yehowa gblɔ na Abraham be: “Èɖo to nye gbe.” (1 Mose 22:18) Yehowa dzea xɔlɔ̃ ame siwo bɔbɔa wo ɖokuiwo heɖoa toe. Dukɔ blibo aɖe gɔ̃ hã te ŋu zu exɔlɔ̃wo. Yehowa gblɔ na Israel-dukɔa be: “Miɖo to nye gbe, ekema manye miaƒe Mawu, eye miawo mianye nye dukɔ.” (Yeremiya 7:23) Eya ta ne èdi vevie be ye hã yeazu Yehowa xɔlɔ̃ la, ele be nàɖo toe.\nYEHOWA KPƆA EXƆLƆ̃WO TA\n4, 5. Aleke Yehowa kpɔa exɔlɔ̃wo tae?\n4 Biblia gblɔ be Yehowa le didim be yeazã yeƒe “ŋusẽ atsɔ axɔ na ame siwo ku ɖe eŋu kple woƒe dzi blibo.” (2 Kronika 16:9) Yehowa do ŋugbe na exɔlɔ̃wo le Psalmo 32:8 be: “Mana gɔmesese deto nasu asiwò, eye mafia mɔ si nàto la wò. Nye ŋku anɔ ŋuwò eye maɖo aɖaŋu na wò.”\n5 Futɔ sẽŋu aɖe le didim be yeana be míaganye Mawu xɔlɔ̃wo o. Gake Yehowa di be yeakpɔ mía ta. (Xlẽ Psalmo 55:22.) Esi míenye Yehowa xɔlɔ̃wo ta la, míesubɔnɛ kple dzi blibo. Míewɔa nuteƒe nɛ le nɔnɔme sesẽtɔ kekeake gɔ̃ hã me. Míawo hã míeka ɖe edzi abe ale si hakpalaa ka ɖe edzi ene. Eŋlɔ tso Yehowa ŋu be: “Esi wòle nye ɖusime ta la, nyemaʋã akpɔ o.” (Psalmo 16:8; 63:8) Nu kawoe Satana wɔna be yeagblẽ mí kple Mawu ƒe xɔlɔ̃dzedzea me?\nSATANA ƑE NUTSOTSOWO\n6. Nya kae Satana tsɔ ɖe amegbetɔwo ŋu?\n6 Míekpɔe le Ta 11 lia me be Satana tsɔ nya ɖe Yehowa ŋu hetso enu be enye alakpatɔ kple nu madzɔmadzɔ wɔla le esi meɖe mɔ na Adam kple Xawa be woatso nya me na wo ɖokuiwo le nu si nye nyui kple vɔ̃ ŋu o ta. Míekpɔe le Biblia-gbalẽ si nye Hiob hã me be Satana tsoa amegbetɔ siwo dina be yewoanye Mawu xɔlɔ̃wo hã nu. Satana gblɔna be nu siwo woate ŋu akpɔ tso Mawu gbɔ tae wosubɔnɛ ɖo, ke menye ɖe wolɔ̃e o. Satana gblɔ gɔ̃ hã be yeate ŋu ana ame sia ame nadze aglã ɖe Mawu ŋu. Na míakpɔ nu si míate ŋu asrɔ̃ tso Hiob ŋu kple ale si Yehowa kpɔ etae la ɖa.\n7, 8. (a) Aleke Yehowa bua Hiob? (b) Nya kae Satana gblɔ tso Hiob ŋu?\n7 Ame kae nye Hiob? Enye ame nyui aɖe si nɔ agbe ƒe 3,600 aɖewoe nye esi va yi. Yehowa gblɔ be ɣemaɣi la, ame aɖeke menɔ anyigba dzi de enu o. Hiob dea bubu deto Mawu ŋu, eye wòtsri nu vɔ̃ɖi. (Hiob 1:8) Ɛ̃, Hiob nye Yehowa xɔlɔ̃ vavã.\n8 Satana gblɔ be Hiob ŋutɔ ƒe viɖe siwo wòakpɔ le Mawu gbɔ tae wòsubɔnɛ ɖo. Satana gblɔ na Yehowa be: “Ðe menye wòe tɔ kpɔ ɖe eya ŋutɔ kple eƒe aƒe kpakple eƒe nuwo katã ŋu godoo va kpe oa? Èyra eƒe asinudɔwɔwɔwo, eye eƒe lãhawo gbagba ɖe anyigba la dzi. Gake ne èdo wò asi ɖa gblẽ nu siwo katã le esi dome la, aƒo fi ade wò le wò ŋutɔ wò ŋkume godoo.”—Hiob 1:10, 11.\n9. Nu kae Yehowa ɖe mɔ na Satana be wòawɔ?\n9 Satana tso Hiob nu be nu siwo wòkpɔna tso Yehowa gbɔ ko tae wòsubɔnɛ ɖo. Satana gblɔ hã be yeate ŋu ana Hiob nadzudzɔ Yehowa subɔsubɔ. Yehowa meda asi ɖe Satana ƒe nyaa dzi o. Ke hã Yehowa ɖe mɔ na Satana be wòado Hiob kpɔ ne yewoakpɔe ɖa be esi Hiob lɔ̃ ye tae wònye ye xɔlɔ̃ ɖo mahã.\nSATANA TU NU KPLE HIOB\n10. Nu kae Satana tu kple Hiob, eye aleke Hiob wɔ nui?\n10 Gbã la, Satana fi alo tsrɔ̃ Hiob ƒe lãwo katã. Eyome Satana tsrɔ̃ Hiob ƒe dɔla akpa gãtɔ. Hiob ƒe nuwo katã dome gblẽ. Mlɔeba Satana na ahom aɖe tu wu Hiob vi ewoawo. Gake Hiob gakpɔtɔ nɔ nuteƒe wɔm na Yehowa ko. “Le nu siawo katã me la, Hiob mewɔ nu vɔ̃ alo bu fɔ Mawu be ewɔ nu gbegblẽ o.”—Hiob 1:12-19, 22.\nYehowa ɖo eteƒe na Hiob le esi wònye exɔlɔ̃ wɔnuteƒe ta\n11. (a) Nu bubu kae Satana wɔ Hiob? (b) Aleke Hiob wɔ nui?\n11 Satana mesee ɖe afi ma o. Etɔ gbe Mawu be: “Ne èdo wò asi ɖa ka asi eƒe ƒu kple eƒe ŋutilã ŋu la, aƒo fi ade wò le wò ŋutɔ wò ŋkume godoo.” Eya ta Satana tsɔ dɔléle vɔ̃ɖi aɖe ƒu Hiob. (Hiob 2:5, 7) Hiob gakpɔtɔ nɔ nuteƒe wɔm na Yehowa. Egblɔ be: “Nyemaɖe asi le nye fɔmaɖimaɖi ŋu va se ɖe esime maku o!”—Hiob 27:5.\n12. Aleke Hiob ɖee fia be alakpatɔe Satana nye?\n12 Hiob menya naneke tso Satana ƒe nutsotsoawo alo nu si tae wòle fu kpem ɖo la ŋu o. Esusu be Yehowae na yele fu kpem. (Hiob 6:4; 16:11-14) Togbɔ be Hiob susui alea hã la, eyi edzi wɔ nuteƒe na Yehowa. Fifia edze ƒãa be menye Hiob ŋutɔ ƒe viɖewo tae wòle Mawu subɔm ɖo o. Esi wòlɔ̃ Mawu tae wòdze xɔlɔ̃e ɖo. Satana ƒe nutsotsoawo katã nye alakpa sɔŋ!\n13. Nu kae do tso Hiob ƒe nuteƒewɔwɔ me nɛ?\n13 Togbɔ be Hiob menya nu siwo le dzɔdzɔm le dziƒo o hã la, ewɔ nuteƒe na Mawu heɖee fia be ame vɔ̃ɖie Satana nye. Yehowa ɖo eteƒe na Hiob le esi wònye Yehowa xɔlɔ̃ hewɔ nuteƒe nɛ ta.—Hiob 42:12-17.\nALE SI SATANA TSOA NUWÒE\n14, 15. Aleke Satana tso amegbetɔwo katã nui?\n14 Àte ŋu asrɔ̃ nu vevi aɖe tso nu si dzɔ ɖe Hiob dzi la me. Egbea la, Satana gatsoa mía nu be viɖe siwo míakpɔ tso Yehowa gbɔ tae míele esubɔm ɖo. Satana gblɔ le Hiob 2:4 be: “Amegbetɔ atsɔ nu sia nu si le esi la ana ɖe eƒe agbe ta.” Esia fia be Satana tso amegbetɔwo katã nu be wonye ɖokuitɔdilawo, ke menye Hiob ɖeɖe ko o. Ƒe alafa geɖe le Hiob ƒe ku megbe la, Satana gakpɔtɔ le alɔme ɖem le Yehowa ŋu hele esubɔlawo nu tsom. Le kpɔɖeŋu me, Lododowo 27:11 gblɔ be: “Vinye, dze nunya, be nàdo dzidzɔ na nye dzi, ne mate ŋu aɖo nya ŋu na ame si le alɔme ɖem le ŋunye.”\n15 Àte ŋu atiae be yeaɖo to Yehowa ahanye exɔlɔ̃ wɔnuteƒe atsɔ aɖee afia be alakpatɔe Satana nye. Ne ahiã be nàwɔ tɔtrɔ gãwo le wò agbe me be nàzu Mawu xɔlɔ̃ gɔ̃ hã la, esiae nye afɔ nyuitɔ kekeake si nàte ŋu aɖe! Esia nye afɔɖeɖe vevi aɖe ŋutɔ. Satana gblɔ be ne kuxiwo ɖe kpe na wò la, màwɔ nuteƒe na Mawu o. Edina be yeaflu mí míado kpo nuteƒewɔwɔ na Mawu. Aleke wòwɔnɛ?\n16. (a) Mɔnu kawoe Satana zãna be yeatsɔ ana míadzudzɔ Yehowa subɔsubɔ? (b) Nu kae Abosam ate ŋu awɔ be yeana wò ŋutɔ nàdzudzɔ Yehowa subɔsubɔ?\n16 Satana zãa mɔnu vovovowo be yeatsɔ ana be mímaganye Mawu xɔlɔ̃wo o. Edzea mía dzi abe “dzata si le gbe ɖem eye wòle ame dim be yeavuvu ami ene.” (1 Petro 5:8) Megawɔ nuku na wò ne xɔ̃wòwo, ƒowòmetɔwo alo ame bubuwo dze agbagba be yewoaxe mɔ na wò ale be màgasrɔ̃ Biblia ahawɔ nu si le eteƒe o. Àse le ɖokuiwò me be wotso ɖe ye ŋu. * (Yohanes 15:19, 20) Satana wɔa eɖokui hã “abe kekeli ƒe dɔla ene.” Eya ta ate ŋu atee kpɔ be yeable mí míagbe toɖoɖo Yehowa.(2 Korintotɔwo 11:14) Mɔ bubu si dzi Satana tona be yeana míadzudzɔ Yehowa subɔsubɔe nye ale si wònana míesusunɛ be mímedze asubɔ Mawu o.—Lododowo 24:10.\nWƆ YEHOWA ƑE SEDEDEWO DZI\n17. Nu ka tae míeɖoa to Yehowa?\n17 Ne míewɔ Yehowa ƒe sewo dzi la, míaɖee afia be alakpatɔe Satana nye. Nu kae akpe ɖe mía ŋu míanye toɖolawo? Biblia gblɔ be: “Tsɔ wò dzi blibo kple wò luʋɔ blibo kpakple wò ŋusẽ blibo lɔ̃ Yehowa wò Mawu la.” (5 Mose 6:5) Míeɖoa to Yehowa, elabe míelɔ̃e. Ne ale si míelɔ̃ Yehowa nu le sesẽm ɖe edzi la, míalɔ̃ awɔ nu sia nu si wòbia tso mía si. Apostolo Yohanes ŋlɔ bena: “Nu si lɔlɔ̃ na Mawu fiae nye esi, be míalé eƒe seawo me ɖe asi; eye eƒe seawo menye agba o.”—1 Yohanes 5:3.\n18, 19. (a) Nu siwo Yehowa gblɔ be womenyo be míawɔ o la dometɔ aɖewo ɖe? (b) Aleke míewɔ nya be Yehowa mebiana nu si míate ŋu awɔ o la tso mía si o?\n18 Nu siwo Yehowa gblɔ na mí be womenyo o la dometɔ aɖewo ɖe? Wo dometɔ aɖewoe nye esiwo woyɔ le aɖaka si nye “ Tsri Nuwɔna Siwo Yehowa Lé Fui” la me. Ne mèbu nu siawo ŋu nyuie o la, àsusui be nu boo aɖeke megblẽ le wo dometɔ aɖewo ŋu o. Gake ne èxlẽ mawunyakpukpuiawo eye nède ŋugble tso wo me nyawo ŋu nyuie la, àkpɔe be nunya le eme be míawɔ ɖe Yehowa ƒe sewo dzi. Àkpɔe hã be ehiã be yeawɔ tɔtrɔ aɖewo le yeƒe agbenɔnɔ me. Togbɔ be esia wɔwɔ manɔ bɔbɔe ɣeaɖewoɣi o hã la, ne èwɔ tɔtrɔ siawo la, àkpɔ dzidzɔ kple ŋutifafa si dona tso nuteƒewɔwɔ na Mawu kple exɔlɔ̃nyenye me. (Yesaya 48:17, 18) Aleke míewɔ nya be míate ŋu awɔ tɔtrɔ siawo?\n19 Yehowa mebiaa nu si míate ŋu awɔ o la tso mía si gbeɖe o. (5 Mose 30:11-14) Esi wònye mía Xɔlɔ̃ vavã ta la, enya mí nyuie wu ale si míenya mía ɖokuiwo. Enya míaƒe ŋutetewo kple gbɔdzɔgbɔdzɔwo. (Psalmo 103:14) Apostolo Paulo de dzi ƒo na mí be: “Nuteƒewɔlae Mawu nye, eye maɖe mɔ woate mi akpɔ wu esi nu miate ŋu anɔ te ɖo o, gake ne tetekpɔa va la, ana mɔ si dzi miato ado le eme la hã, ale be miate ŋu ado dzi atsɔe.” (1 Korintotɔwo 10:13) Míate ŋu aka ɖe edzi be Yehowa ana ŋusẽ si míehiã be míawɔ nu si le eteƒe la mí ɣesiaɣi. Ana “ŋusẽ si gbɔ dzɔdzɔmetɔ ŋu” la wò be nàdo dzi le nɔnɔme sesẽwo me. (2 Korintotɔwo 4:7) Esi apostolo Paul kpɔ ale si Yehowa kpe ɖe eŋu le ɣeyiɣi sesẽwo me la, egblɔ be: “Metea ŋu wɔa nuwo katã to ame si doa ŋusẽm la dzi.”—Filipitɔwo 4:13.\nSRƆ̃ ALE SI NÀLƆ̃ NU SIWO MAWU LƆ̃NA\n20. Nɔnɔme kawoe wòle be míasrɔ̃, eye nu ka tae?\n20 Ne míedi be míanye Yehowa xɔlɔ̃wo la, ele be míadzudzɔ nu siwo Yehowa gblɔ be womenyo o la wɔwɔ. Gake ahiã be míawɔ nu siwo yi ŋgɔ wu ema. (Romatɔwo 12:9) Mawu xɔlɔ̃wo lɔ̃a nu siwo wòlɔ̃na. Woƒo nu tso wo ŋu le Psalmo 15:1-5. (Xlẽe.) Yehowa xɔlɔ̃wo srɔ̃a eƒe nɔnɔmewo eye woɖea “lɔlɔ̃, dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ, xɔse, tufafa, ɖokuidziɖuɖu” fiana.—Galatiatɔwo 5:22, 23.\n21. Aleke nàwɔ aɖe nɔnɔme siwo Mawu lɔ̃na la afia?\n21 Aleke nàwɔ aɖe nɔnɔme nyui mawo afia? Ele be nàxlẽ Biblia ahasrɔ̃e edziedzi ale be nànya nu siwo Yehowa lɔ̃na. (Yesaya 30:20, 21) Ne èle esia wɔm la, àgalɔ̃ Yehowa geɖe wu, eye esia ana nàdi vevie be yeaɖo toe.\n22. Ne èɖo to Yehowa la, vi kawoe wòaɖe na wò?\n22 Míate ŋu atsɔ tɔtrɔ siwo nàwɔ le wò agbenɔnɔ me la asɔ kple ale si ko nàɖe awu xoxo ɖi ado yeye. Biblia gblɔ be ele be nàɖe “amenyenye xoxo la” ɖa eye nàdo “amenyenye yeye la.” (Kolosetɔwo 3:9, 10) Togbɔ be tɔtrɔ siawo wɔwɔ manɔ bɔbɔe o hã la, Yehowa do ŋugbe be yeana “fetu gã” mí ne míete ŋu wɔ wo heɖo to ye. (Psalmo 19:11) Ɛ̃, tiae be yeaɖo to Yehowa atsɔ aɖee afia be alakpatɔe Satana nye. Subɔ Yehowa le esi nèlɔ̃e ɖokuitɔmadimaditɔe ta, ke menye ɖe etsɔmeyayrawo ta o. Ekema ànye Mawu xɔlɔ̃ vavã!\n^ mm. 16 Esia mefia be Satanae le ame siwo dina be yewoana nàdzudzɔ Biblia la sɔsrɔ̃ zãm tẽe o. Gake Satanae nye “nuɖoanyi sia ƒe mawu” eye “xexe blibo la katã” le eƒe “ŋusẽ te.” Eya ta ne ame aɖewo di be yewoana míadzudzɔ Yehowa subɔsubɔ la, mewɔa nuku na mí o.—2 Korintotɔwo 4:4; 1 Yohanes 5:19.\nTSRI NUWƆNA SIWO YEHOWA LÉ FUI\n2 Mose 20:13; 21:22, 23\n3 Mose 20:10, 13, 15, 16; Romatɔwo 1:24, 26, 27, 32; 1 Korintotɔwo 6:9, 10\nGbɔgbɔ Vɔ̃wo Subɔsubɔ\n5 Mose 18:9-13; 1 Korintotɔwo 10:21, 22; Galatiatɔwo 5:20, 21\n1 Korintotɔwo 10:14\n1 Korintotɔwo 5:11\n3 Mose 6:2, 4; Efesotɔwo 4:28\nLododowo 6:16, 19; Kolosetɔwo 3:9; Nyaɖeɖefia 22:15\nPsalmo 11:5; Lododowo 22:24, 25; Malaki 2:16; Galatiatɔwo 5:20, 21\nYakanyagbɔgblɔ kple amenyagbɔgblɔ\n3 Mose 19:16; Efesotɔwo 5:4; Kolosetɔwo 3:8\nƲuzazã le mɔ gbegblẽ nu\n1 Mose 9:4; Dɔwɔwɔwo 15:20, 28, 29\nEɖoɖo koŋ agbe ame ƒe ƒome dzi kpɔkpɔ\nGomekpɔkpɔ le aʋawɔwɔ alo dunyahehe me\nYesaya 2:4; Yohanes 6:15; 17:16\nSigaretinono kple atike vɔ̃ɖiwo zazã\nMarko 15:23; 2 Korintotɔwo 7:1\nNYATEƑENYA 1: YEHOWA XƆLƆ̃WO ÐOA TOE\n“Miɖo to nye gbe, ekema manye miaƒe Mawu, eye miawo mianye nye dukɔ.”—Yeremiya 7:23\nÐe wòanya wɔ be nànye Mawu xɔlɔ̃a?\n1 Mose 22:18; Yakobo 2:23\nAbraham zu Yehowa xɔlɔ̃, elabe eɖo to Mawu eye wòxɔ edzi se.\n2 Kronika 16:9\nYehowa akpe ɖe ame siwo ɖoa toe la ŋu.\nPsalmo 25:14; 32:8\nYehowa naa gɔmesese deto exɔlɔ̃wo.\nYehowa alé exɔlɔ̃wo ɖe te.\nNYATEƑENYA 2: HIOB NYE MAWU XƆLƆ̃ SI WƆ NUTEƑE NƐ\n“Le nu siawo katã me la, Hiob mewɔ nu vɔ̃ alo bu fɔ Mawu be ewɔ nu gbegblẽ o.”—Hiob 1:22\nNu kae Satana tu kple Hiob, eye aleke Hiob wɔ nui?\nHiob 1:10, 11\nSatana gblɔ be Hiob nye ɖokuitɔdila si melɔ̃ Mawu o.\nHiob 1:12-19; 2:7\nYehowa ɖe mɔ Satana gblẽ Hiob ƒe nuwo katã dome, eye Satana tsɔ dɔléle vɔ̃ɖi aɖe ƒu Hiob.\nHiob menya nu si tae wòle fu kpem ɖo o, gake elé nuteƒewɔwɔ me ɖe asi.\nNYATEƑENYA 3: SATANA DINA BE YEAÐE WÒ ÐA LE YEHOWA ŊU\n“Amegbetɔ atsɔ nu sia nu si le esi la ana ɖe eƒe agbe ta.”—Hiob 2:4\nAleke Satana di be yeagblẽ mí kple Yehowa dome xɔlɔ̃wɔwɔa mee?\n2 Korintotɔwo 11:14\nSatana dina be yeable mí míagbe toɖoɖo Yehowa.\nEnana míesusunɛ be mímedze asubɔ Yehowa o.\nSatana hea yometiti vaa mía dzi.\nTiae be yeaɖo to Yehowa ale be nànye exɔlɔ̃ wɔnuteƒe. Esia aɖee afia be alakpatɔe Satana nye.\nNYATEƑENYA 4: MÍEÐOA TO YEHOWA ELABE MÍELƆ̃E\nAleke nàwɔ azu Yehowa xɔlɔ̃?\n5 Mose 6:5\nNe èlɔ̃ Mawu la, àɖo toe.\nYesaya 48:17, 18\nAɖe vi na wò ɣesiaɣi ne èɖo to Yehowa.\n5 Mose 30:11-14\nYehowa mabia tso asiwò gbeɖe be nàwɔ nu si màte ŋu awɔ la o.\nYehowa ado ŋusẽ wò nàwɔ nu si le eteƒe.\nAgbe Nɔnɔ Ale Si Wòadze Mawu Ŋu (Akpa 1)\nAgbe Nɔnɔ Ale Si Wòadze Mawu Ŋu (Akpa 2)\nAgbe Nɔnɔ Ale Si Wòadze Mawu Ŋu (Akpa 3)\nÐe Nàte Ŋu ‘Ate Ðe Mawu Ŋu’ Nyateƒea?\nYehowa Mawu, dziƒo kple anyigba Wɔla la, kpe mí eye wòdo ŋugbe na mí.\nÐe Mia Kple Mawu Dome Le Kplikplikplia?


Psalmowo 105 | Biblia Le Internet Dzi | Xexe Yeye Gɔmeɖeɖe\nYehowa ƒe nuteƒewɔwɔ na eƒe amewo\nMawu ɖoa ŋku eƒe nubabla la dzi (8-10)\n“Migaka asi nye amesiaminawo ŋu o” (15)\nMawu zã Yosef si nye kluvi la (17-22)\nMawu ƒe nukunuwo le Egipte (23-36)\nIsrael ƒe ʋuʋu tso Egipte (37-39)\nMawu ɖo ŋku ŋugbe si wòdo na Abraham dzi (42)\n105 Mida akpe na Yehowa,+ miyɔ eŋkɔ,Miɖe gbeƒã eƒe nuwɔwɔwo le dukɔwo dome!+ 2 Midzi ha nɛ, midzi kafukafuha* nɛ,Mide ŋugble le eƒe nukudɔwɔwɔwo katã ŋu.*+ 3 Mitsɔ eƒe ŋkɔ kɔkɔe la ƒo adegbee.+ Ame siwo dia Yehowa la ƒe dzi nekpɔ dzidzɔ.+ 4 Mibia Yehowa+ kple eƒe ŋusẽ ta se. Midi eƒe ŋkume ɖaa. 5 Miɖo ŋku dɔ siwo wòwɔ la dzi,Eƒe nukunuwo kple eƒe afiatsotsowo,+ 6 Mi eƒe subɔla Abraham ƒe dzidzimeviwo,+Mi eƒe ame tiatiawo, Yakob viwo.+ 7 Eyae nye Yehowa mía Mawu.+ Eƒe ʋɔnudɔdrɔ̃wo xɔ anyigba la katã dzi.+ 8 Eɖoa ŋku eƒe nubabla la dzi ɖaa,+Eɖoa ŋku ŋugbe si wòdo* na dzidzime akpewo,+ 9 Nu, si wòbla kple Abraham,+Kple atam si wòka na Isak,+ 10 Atam si dzi wòɖo kpee wònye se na YakobEye wònye nubabla si anɔ anyi ɖaa na Israel, 11 Esi wògblɔ be, “Wòe matsɔ Kanaan-nyigba la ana+Wòanye miaƒe domenyinu” la dzi.+ 12 Womede ha ɣemaɣi o,+Ɛ̃, wonɔ ʋɛ ŋutɔ, eye wonye amedzrowo le anyigba la dzi.+ 13 Wonɔ tsatsam tso dukɔ gbɔ yi dukɔ gbɔ,Tso fiaɖuƒe ɖeka gbɔ yi bubu gbɔ.+ 14 Meɖe mɔ ame aɖeke te wo ɖe anyi o,+Ke boŋ eka mo na fiawo le wo ta,+ 15 Esi wògblɔ be, “Migaka asi nye amesiaminawo ŋu o,Eye migawɔ vɔ̃ aɖeke nye nyagblɔɖilawo o.”+ 16 Eyɔ dɔwuame va anyigba la dzi;+Exe mɔ ɖe woƒe nuɖuɖutsoƒewo katã nu.* 17 Edɔ ŋutsu aɖe ɖe wo ŋgɔ,Yosef, si wotsɔ dzra kluvii.+ 18 Wode kunyowu* eƒe afɔwo,+Eye wònɔ kɔsɔkɔsɔ me;* 19 Va se ɖe esime eƒe nya va eme,+Yehowa ƒe nya lae dza eŋu. 20 Fia la dɔ ame ɖa be woaɖe gae,+Dukɔwo ƒe dziɖula la na ablɔɖee. 21 Etsɔe ɖo aƒetɔ ɖe eƒe aƒe la nu,Kple eƒe nuwo katã dzi kpɔla,+ 22 Ne wòakpɔ ŋusẽ ɖe eƒe amegãwo dzi ale si dze eŋu,*Ne wòafia nunya eƒe ametsitsiwo.+ 23 Eyome Israel ʋu va Egipte,+Eye Yakob va zu amedzro le Ham-nyigba dzi. 24 Mawu na eƒe dukɔ la dzi ɖe edzi ŋutɔ;+Ena wova sesẽ wu woƒe ketɔwo,+ 25 Ame siwo ƒe dzi wòtrɔ bubui, ne woalé fu eƒe dukɔ la,Ne woaɖo nugbe ɖe eƒe subɔlawo ŋu.+ 26 Edɔ eƒe subɔla Mose,+Kple Aron+ si wòtia la. 27 Wowɔ eƒe dzesiwo le wo dome,Eƒe nukunuwo le Ham-nyigba dzi.+ 28 Eɖo viviti ɖa, eye blukɔ do;+Womegbe eƒe nya dzi wɔwɔ o. 29 Etrɔ woƒe tsiwo wozu ʋuEye wòna woƒe tɔmelãwo ku.+ 30 Woƒe anyigba dzi yɔ fũu kple akpɔkplɔwo,+Keke woƒe fiawo ƒe xɔgãwo me ke hã. 31 Egblɔ be togbatowo navaKple muwo hã, ne woaxɔ woƒe nutowo katã me.+ 32 Ena kpetsi dza ɖe tsidzadza teƒeEye wòɖo dzikedzo* ɖe woƒe anyigba la dzi.+ 33 Egblẽ woƒe wainkawo kple woƒe gbotiwo katã,Eye wòŋe atiwo le woƒe anyigba la dzi. 34 Egblɔ be ʋetsuviwo nado,Ɛ̃, ʋetrawo do bibibi.+ 35 Woɖu woƒe anyigbadzinu miemiewo katã,Eye woɖu woƒe agblemenukuwo keŋkeŋ. 36 Ewu ŋgɔgbeviwo katã le woƒe anyigba dzi,+Ame siwo nye woƒe vidziŋusẽ ƒe gɔmedzedze. 37 Ekplɔ eƒe dukɔ dzoe kple klosalo kpakple sika;+Eye ame aɖeke menɔ eƒe toawo me si kli nu le mɔa dzi o. 38 Esi wodzo la, dzi dzɔ Egipte,Elabena Israel ƒe* ŋɔdzi lé wo.+ 39 Ekeke alilikpo tsɔ tso wo dome+ Kple dzo, be wòaklẽ na wo le zã me.+ 40 Wobia, eye wòkplɔ tegliwo vɛ na wo;+Enaa abolo wo tso dziƒo wòɖia ƒo na wo.+ 41 Eʋu agakpe nu, eye tsi do bababa,+Eye wòsi to kuɖiɖinyigba la dzi abe tɔsisi ene.+ 42 Elabena eɖo ŋku ŋugbe kɔkɔe si wòdo na esubɔla Abraham la dzi.+ 43 Ale wòkplɔ eƒe dukɔ la dzoe le dzidzɔ me,+Kple eƒe ame tiatiawo le aseyetsotso me. 44 Etsɔ dukɔwo ƒe anyigbawo na wo;+Eye nu siwo dukɔwo wɔ dɔ sesẽ kpɔ la zu woƒe domenyinu,+ 45 Ne woalé eƒe ɖoɖowo me ɖe asi,+Eye woawɔ eƒe sewo dzi. Mikafu Yah!*\n^ Agate ŋu afia, “Miƒo nu tso eƒe dɔ wɔnukuwo katã ŋu.”\n^ Egɔmeɖeɖe tẽe, “Nya si ŋu wòde se le.”\n^ Egɔmeɖeɖe tẽe, “Eŋe ati siwo katã ŋu wotsi abolo ɖo.”\n^ Egɔmeɖeɖe tẽe, “Wowɔ fu.”\n^ Alo, “Eƒe luʋɔ nɔ kɔsɔkɔsɔ me.”\n^ Alo, “ale si dze eƒe luʋɔ ŋu.”\n^ Alo, “dzoƒaɖewo.”\n^ Egɔmeɖeɖe tẽe, “Elabena woƒe.”


Yesaya 7 | Biblia Le Internet Dzi | Xexe Yeye Gɔmeɖeɖe\nGbedeasi na Fia Ahaz (1-9)\nImanuel ƒe dzesi (10-17)\nNuteƒemawɔmawɔ me tsonuwo (18-25)\n7 Le Ahaz,+ Yotam vi, Uziya vi, ame si nye Yuda-fia ŋɔli la, Siria-fia Rezin kple Israel-fia Peka,+ Remaliya vi, ho ɖe Yerusalem ŋu be yewoawɔ aʋa kplii, ke mete ŋu* ɖu edzi o.+ 2 Eye wova gblɔ na David ƒe aƒe la be: “Siria ƒe aʋakɔ va wɔ ɖeka kple Efrayim ƒe aʋakɔ.” Ale Ahaz kple eƒe amewo ƒe dzi ʋuʋu abe ale si avemetiwo ʋuʋuna le ya nu ene. 3 Eye Yehowa gblɔ na Yesaya be: “Meɖe kuku, wò kple viwò Sear-Yasub*+ mido go yi ɖakpe Ahaz le dzigbeta+ la ƒe tɔʋu ƒe mlɔenu le avɔnyala ƒe agblemɔ gã la to. 4 Eye nàgblɔ nɛ be: ‘Lé ɖokuiwò, nànɔ anyi kpoo. Mègavɔ̃ o, eye mègana dzi naɖe le ƒowò le dzoti takpoe eve siawo, siwo le dzudzɔ tum, siwo nye Siria-fia Rezin kple Remaliya vi+ la ƒe dziku ta o. 5 Elabena Siria kple Efrayim kpakple Remaliya vi la ɖo vɔ̃ ɖe ŋuwò gblɔ be, 6 “Mina míaho ɖe Yuda ŋu, míavuvui,* eye míadze edzi* ahaxɔe na mía ɖokui, ne míatsɔ Tabeel vi aɖo fiae ɖe enu.”+ 7 “‘Ale Aƒetɔ Dziɖulagã Yehowa gblɔe nye esi: Madze edzi o,Eye madzɔ hã o. 8 Elabena Siria ƒe tae nye Damasko,Eye Damasko ƒe tae nye Rezin. Le ƒe blaade vɔ atɔ̃ pɛ ko me la,Woagbã Efrayim gudugudu, eye maganye dukɔ azɔ o.+ 9 Efrayim ƒe tae nye Samaria,+Eye Samaria ƒe tae nye Remaliya vi+ la. Ne miexɔe se o la,Ekema miali ke o.”’” 10 Eye Yehowa gagblɔ na Ahaz be: 11 Bia dzesi tso Yehowa wò Mawu la gbɔ;+ ate ŋu agoglo abe Tsiẽƒe* ene alo akɔkɔ abe dziƒo ene.” 12 Ke Ahaz gblɔ be: “Nyemabia o, eye nyemado Yehowa kpɔ hã o.” 13 Eye Yesaya gblɔ be: “Oo, David ƒe aƒe, meɖe kuku, misee. Nu tsɛ wònye be miedo amewo ƒe dzigbɔɖi kpɔ hafi miebe yewoado Mawu hã ƒe dzigbɔɖi kpɔa?+ 14 Eya ta Yehowa ŋutɔ ana dzesi mi: Kpɔ ɖa! Ðetugbui afɔ fu adzi ŋutsuvi;+ eye wòana ŋkɔe be Imanuel.*+ 15 Anɔ notsi kpekẽ kple anyitsi nom hafi ava nya vɔ̃tsitsri kple nyuitiatia. 16 Elabena hafi ɖevi la nava nya vɔ̃tsitsri kple nyuitiatia la, fia eve siwo le ŋɔ dzim na wò la ƒe anyigba aɖi gbɔlo.+ 17 Yehowa ahe ɣeyiɣi sesẽ siwo tɔgbi meva kpɔ tso gbe si gbe Efrayim klã ɖa tso Yuda gbɔ+ o la, ava wò ŋutɔ kple wò dukɔ la kpakple fofowò ƒe aƒe la dzi, elabena akplɔ Asiria-fia aƒu wò.+ 18 “Le ŋkeke ma dzi la, Yehowa alia aku ayɔ nu dzodzoe siwo le Egipte ƒe Nil-tɔsisi la ƒe alɔdze siwo le adzɔge ke kple anyi siwo le Asiria-nyigba dzi, 19 eye wo katã woava ƒo ɖe tɔʋu globowo, agatowo kple ŋuvewo katã me kple tsiteƒewo katã. 20 “Gbe ma gbe la, Yehowa azã talũhɛ si Ahaz da tso Tɔsisi* la ƒe nuto me, si nye Asiria-fia,+ atsɔ alũ ɖa le ta nɛ, alũ fu le afɔ ŋu nɛ ahaƒlɔ ge nɛ keŋkeŋ. 21 “Gbe ma gbe la, ame ɖeka axɔ nyinɔe kple alẽ eve ɖe agbe. 22 Eye le esi notsi bɔ ta la, ano notsi kpekẽ, elabena notsi kpekẽ kple anyitsi koe ame siwo katã susɔ ɖe anyigba la dzi la ano. 23 “Gbe ma gbe la, afi sia afi si wainka akpe ɖeka le tsã, eye wòxɔa klosalo akpe ɖeka la, ŋùwo kple gbewo amie ɖe wo teƒe. 24 Aŋutrɔ kple da ye amewo atsɔ hafi ayi afi ma, elabena ŋù kple gbe sɔŋ koe axɔ anyigba blibo la katã dzi. 25 Eye miagayi to siwo katã dzi wotsɔa kodzi ŋlɔna tsã la dzi o, le vɔvɔ̃ na ŋùwo kple gbewo ta; eye woazu nyiwo ƒe gbeɖuƒe kple alẽwo toƒe.”\n^ Agate ŋu afia, “womete ŋu.”\n^ Egɔmee nye, “Ame Ʋɛ Aɖewo Koe Atrɔ Agbɔ.”\n^ Agate ŋu afia, “míado ŋɔdzi nɛ.”\n^ Alo, “míaŋɔ eƒe gli.” Egɔmeɖeɖe tẽe, “míadzee.”\n^ Egɔmee nye, “Mawu Li Kpli Mí.”


Tameɖoɖo Kae Le Agbea Ŋu? | Biblia Me Biabiawo\nGBE BUBU Afrikaans Albanian Alur Amerika Tokunɔgbe Amharic Arabic Arabic (Lebanon) Armenian Armenian (West) Assamese Azerbaijani Azerbaijani (Cyrillic) Batak (Toba) Belgium Franse Tokunɔgbe Bicol Bislama Brazil Tokunɔgbe Bulgarian Catalan Cebuano Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitonga (Malawi) Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Frafra France Tokunɔgbe Franse Ga Georgian German Germany Tokunɔgbe Greek Greenlandic Haitian Creole Hausa Hebrew Hiligaynon Hindi Hungarian Hungary Tokunɔgbe Iban Icelandic Igbo Iloko Indonesian Isoko Italian Italy Tokunɔgbe Japanese Javanese Kabuverdianu Kannada Kazakh Kazakh (Arabic) Kekchi Kikamba Kikuyu Kiluba Kinyarwanda Kirghiz Kiribati Kirundi Kongo Korean Kwanyama Kyangonde Ladin (Gardenese) Latvian Lingala Lithuanian Luganda Luo Luvale Luxembourgian Macedonian Malagasy Malay Malayalam Maltese Mam Mapudungun Maya Mexico Tokunɔgbe Mingrelian Mongolian Moore Myanmar Nepali Norwegian Nyungwe Nzema Oromo Ossetian Pangasinan Papiamento (Aruba) Papiamento (Curaçao) Persian Peru Tokunɔgbe Poland Tokunɔgbe Polish Portuguese Portuguese (Portugal) Punjabi Punjabi (Shahmukhi) Quechua (Bolivia) Quichua (Chimborazo) Quichua (Imbabura) Rarotongan Romanian Romany (Macedonia) Cyrillic Russia Tokunɔgbe Russian Réunion Creole Samoan Sepedi Serbian Serbian (Roman) Sesotho (Lesotho) Setswana Shona Sidama Sinhala Slovak Slovenian Somali Spain Tokunɔgbe Spanish Sranantongo Sunda Swahili Swahili (Congo) Swedish Tagalog Tamil Telugu Tetun Dili Thai Tigrinya Tokelauan Tsonga Turkish Turkmen Twi Tzeltal Tzotzil Udmurt Ukrainian Umbundu Urdu Venda Venezuela Tokunɔgbe Vietnamese Waray-Waray Welsh Xhosa Yoruba Zulu\nWoate ŋu abia nya siwo ku ɖe tameɖoɖo si le agbe ŋu la ŋu le mɔ vovowo nu. Le kpɔɖeŋu me, Nu ka tae míele anyigba dzi afi sia ɖo? alo Ðe tameɖoɖo aɖe le nye agbe ŋua? Biblia ɖee fia be nu si tae míele agbe ɖoe nye be míana xɔlɔ̃kadodo nanɔ mí kple Mawu dome. Bu nyateƒenya vevi siwo Biblia ɖe ɖe go la dometɔ aɖewo ŋu kpɔ.\nMawue nye mía Wɔla. Biblia gblɔ be: “[Mawue] wɔ mí, eye etɔ míenye.”—Psalmo 100:3; Nyaɖeɖefia 4:11.\nMawu ɖo ta me ɖe nu sia nu si wòwɔ la ŋu, eye mí amegbetɔwo hã míele eme.—Yesaya 45:18.\nMawu wɔ mí be didi nanɔ mía me ɖe “gbɔgbɔmenuwo” ŋu, eye esiawo dometɔ aɖewoe nye didi be míanya tameɖoɖo si le míaƒe agbe ŋu. (Mateo 5:3) Edi be míaɖi kɔ na didi sia.—Psalmo 145:16.\nMíeɖia kɔ na didi sia ne míena xɔlɔ̃kadodo va le mía kple Mawu dome. Togbɔ be gbɔgblɔ be xɔlɔ̃kadodo nanɔ mía kple Mawu dome adze nu si manya wɔ o na ame aɖewo hã la, Biblia de dzi ƒo na mí be: “Mite ɖe Mawu ŋu, eye ate ɖe mia ŋu.”—Yakobo 4:8; 2:23.\nBe míanye Mawu xɔlɔ̃ la, ele be míaƒe agbenɔnɔ nawɔ ɖeka kple eƒe tameɖoɖo. Biblia ƒo nu tso tameɖoɖo sia ŋu le Nyagblɔla 12:13. Egblɔ be: “Vɔ̃ Mawu, eye nalé eƒe seawo me ɖe asi; elabena esia nye amegbetɔwo katã tɔ!”—Nyagblɔla 12:13.\nLe etsɔme la, ne Mawu ɖe fukpekpe ɖa eye wòna agbe mavɔ exɔlɔ̃wo, siwo nye ame siwo subɔnɛ la, ekema ta me si wòɖo ɖe mía ŋu le gɔmedzedzea me la ava eme bliboe.—Psalmo 37:10, 11.\nAgbe Kple Ku Biblia Me Biabiawo Ƒe Ŋuɖoɖowo\nViɖe Anɔ Míaƒe Agbe Ŋu Ne Míesrɔ̃ Yesu Ƒe Kpɔɖeŋu